**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za I. štvrťrok 2020 SED Sučany**

1. **Konferencie, školenia, kurzy, odborné semináre**

***28. – 29. 01. 2020*** – absolvovala Mgr. Mária Majdová školenie, ktoré organizovala Implementačná Agentúra MPSVR v budove VÚC Žilina na tému: „Odborná príprava a metodická podpora poskytovateľov a v národnom projekte Kvalita sociálnych služieb“. Cieľom odborného seminára bolo oboznámiť účastníkov so štyrmi základnými kritériami hodnotenia kvality a so spôsobmi ako tieto podmienky napĺňať.

***20. 02. 2020*** – absolvovali Mgr. Mária Majdová a Mgr. Denisa Dučová odborný seminár v Banskej Bystrici. Prednášajúca Ing. Mária Filipova poskytla informácie o hodnotení podmienok kvality sociálnych služieb ako aj informácie o príprave nového programovacieho obdobia využívania fondov Európskej únie v rokoch 2021 – 2027.

**2. Pracovné porady pre zamestnancov a klientov**

*Porada so zamestnancami:*

***16. 01. 2020*** – Poradu otvorila riaditeľka SED Sučany privítaním prítomných zamestnancov.

Inštrukcie riaditeľky a hlavnej sestry:

1. PRACOVNÝ PORIADOK – bol vypracovaný nový pracovný poriadok, kde sú dôležité informácie ohľadne pracovného pomeru (začatie, skončenie), pracovnej disciplíny a jej porušovania, práce nadčas, víkendov a sviatkov, dovolenky a odmeňovania.

Od nového roku sa budú realizovať náhodné kontroly na prítomnosť alkoholu – dychové skúšky.

2. DODRŽIAVANIE PRACOVNEJ DOBY

Pracovná doba 6.30 – 18.30 – dodržiavať/Tolerovať sa bude neskorší príchod 5 – 10 min. z dôvodu spojov. Taktiež opustiť budovu počas pracovnej doby nie je dovolené, iba v prípade ½ hodinovej prestávky na obed.

Je potrebné dodržiavať čas stanovený na prestávky – ráno 20 minút, na obed 30 minút. Fajčiari nemajú prestávky navyše, musia sa vtesnať do vyššie stanoveného časového limitu.

3. ŠTANDARDY KVALITY – v prvom rade dodržiavanie základných práv a slobôd klienta – používanie paravánov pri hygiene, zatváranie dverí, dvíhanie bočníc, obmedzenie na lôžku alebo na vozíku.

4. NOVÉ ZLOŽKY S DOKUMENTÁCIOU – vrchná sestra oznámila, že budú zavedené nové zložky klientov s dokumentáciou, ktoré budú uložené na izbách. Bude sa tam zaznamenávať príjem/výdaj, meranie tlaku, glykémie... Taktiež zložka bude obsahovať potrebné informácie týkajúce sa liečby a diagnóz klienta.

Záznam príjmu/výdaju tekutín sa nebude robiť u všetkých klientov. Realizovať sa bude nasledovne:

MODRÉ ODDELNIE: p. Kleinová, p. Miertová, p. Hrivnáková, p. Púčková

ČERVENÉ ODDELENIE: všetci klienti s katétrom + p. Brodencová a p. Korčeková

ŽLTÉ ODDELENIE: p. Pechová

ZELENÉ ODDELENIE: p. Hanuščinová, p. Gregušová, p. Niňaj, p. Niňajová, p. Rusková

5. VYSÁDZANIE KLIENTOV NA ZELENOM ODDELENÍ:

p. Kucharovičová – každý deň

p. Niňajová – víkend

p. Gregušová – každý deň okrem piatka

p. Kováč – utorok + štvrtok

6. JEDNA KNIHA HLÁSENIA – po dopísaní knihy na modrom oddelení sa bude hlásenie písať len do jednej knihy hlásenia.

7. LIEKOVKY – čistenie liekoviek sa bude realizovať len v piatok.

8. POUŽÍVANIE LIEKOV PRI HNAČKE – aby sme klienta liečili na hnačku, musí mať počas dňa viac ako 4 riedke stolice. Potom podávame čierne uhlie (môže sa 10tbl/24 hod.). Reasec nie je liekom od bolesti brucha, ani ho nepodávame na hnačku, až po doporučení lekárom.

Diskusia:

* Opatrovateľky sa informovali o možnosti prejsť čo sa týka odmeňovania zamestnancov spod zákona č. 553/2003 Z. z. Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov na Zákonník práce, tato skutočnosť je v štádiu riešenia.
* Opatrovateľky navrhli zvážiť jednu príslužbu na modré a zelené oddelenie. Pokiaľ bude dostatok personálu, zvažuje sa pokryť službu dvoma 8 – hodinovými príslužbami, tak aby pokryli celú 12-hodinovú službu.

Záver:

Na záver sa riaditeľka a vrchná sestra SED Sučany poďakovali prítomným za účasť.

***06. 03. 2020 a následne priebežne*** – informačné stretnutia so zamestnancami SED Sučany zamerané na prevenciu voči prenosu a rozšírenia vírusu COVID-19. V súvislosti so šírením COVID-19 SED Sučany prijalo opatrenia k prevencii vírusu:

1. Všeobecné informácie (spôsob prenosu, zásady ochrany pred vírusom, dĺžka inkubačnej doby, prejavy ochorenia, liečba a úmrtnosť, odporúčané materiálne vybavenie)
2. Odporúčania na realizáciu opatrení (zásady hygieny, nasadenie rúšok a respirátorov)
3. Prevádzkové opatrenia
4. Informačné opatrenia
5. Personálne opatrenia
6. Dostupnosť materiálneho vybavenia

*Porada s klientmi:*

***11. 03. 2019*** – sa konala porada pre klientov SED Sučany s krátkou prezentáciou. Prezentáciu viedla hlavná sestra SED Sučany Mgr. Mária Majdová. Cieľom prezentácie bolo informovať klientov o spôsobe prenosu vírusu COVID-19, o možnostiach ochrany pred nakazením sa vírusom a o aktuálnych karanténnych opatrenia, ktoré prijalo vedenie SED Sučany na ochranu zdravia svojich klientov.

**3. Duchovná práca pre zamestnancov a klientov**

*Duchovné služby*

O duchovné zaopatrenie klientov a zamestnancov v SED Sučany, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. Pre bratov a sestry z rímsko-katolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom. V mesiaci marec 2020, boli duchovné služby pozastavené z dôvodu zamedzenia šírenia vírusu COVID-19.

**4. Prezentácia**

V regionálnom denníku Život Turca, bola zverejnená informácia o SED v Sučanoch. Propagačný materiál o SED Sučany je umiestnený v kaplnke Univerzitnej nemocnice v Martine a okolitých cirkevných zboroch.

**5. Vzdelávanie**

***18. 02. 2020*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Čo by sa malo zmeniť, aby sa dobre pracovalo v tíme“.

**6. Realizované projekty na získavanie finančných prostriedkov**

Spoločnosť SCA Hygiene Products Slovakia darovala SED Sučany finančné prostriedky vo výške 1.400,00 EUR.

**7. Peňažný dar**

**8.** **Počet personálu:**

HPP 28 osôb

DVP 14 osôb

Spolu: 42 osôb

Noví zamestnanci:

- Daniela Kiššová, zdravotná sestra – od 02. 01. 2020 (DVP)

- Iveta Gerátová, pracovník pre obslužné činnosti – od 03. 03. 2020 (DVP)

Skončený pracovný pomer:

- Anna Orešková, opatrovateľ – do 09. 02. 2020 (DVP)

- Magdaléna Maciejek, opatrovateľ – do 29. 02. 2020 (HPP)

- PhDr. Lenka Taškárová, sociálny pracovník – do 31. 03. 2020 (HPP)

- JUDr. Katarína Lilgová, administratívny pracovník – do 15. 03. 2020 (HPP)

- Iveta Gerátová, pracovník pre pranie a žehlenie – do 02. 03. 2020 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Emília Strapková | 1927 | 20. 01. 2020 |
| Marína Jamrišková | 1950 | 06. 02. 2020 |
| Mária Milanová | 1937 | 06. 03. 2020 |
| Mariana Vojčíková | 1943 | 30. 03. 2020 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Paulína Rečlová | 1935 | 06. 01. 2020 |
| Mária Hrivnáková | 1936 | 03. 02. 2020 |
| Albína Gregušová | 1933 | 05. 03. 2020 |
| Mária Milanová | 1937 | 14. 03. 2020 |

*Počet klientov*:

Ženy ZpS: 19 Muži ZpS: 6

Ženy DSS: 2 Muži DSS: 1

Ženy špecializované zariadenie: 19 Muži špecializované zariadenie: 3

Samoplatiteľ: 0

**Spolu klientov: 50**

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest a maľovanie priestorov v budove),
* dezinfekcia invalidných vozíkov a ostatných zdravotných pomôcok,
* revízia výťahov,
* revízia hasiacich prístrojov, hadíc, hydrantov,
* čistenie okolia budovy.

**10. Akcie**

Pravidelné návštevy na izbách klientov žiakov ZŠ v Sučanoch prebiehali aj začiatkom roku 2020. Od 06. marca z dôvodu zamedzenia šírenia vírusu COVID-19, boli návštevy žiakov zrušené až do odvolania.

**11. Práca s klientom**

Práca s klientom vychádzala z bio-psycho-sociálno-spirituálnych potrieb klientov. Smerovala k budovaniu vzťahov založených na vzájomnej dôvere klientov a pracovníkov zariadenia.

Zodpovední pracovníci upriamili svoju prácu predovšetkým na poznávanie potrieb a individuálny prístup. Pravidelný kontakt s obyvateľmi zariadenia dával priestor na získavanie a zber informácií potrebných pre poskytovanie kvalitnej sociálnej služby. Prostredníctvom opatrovateľov, rodiny a priateľov sa zisťovali nielen záujmy, záľuby a koníčky ale aj problémy, ktoré zarmucovali klientov, v prvom rade tých, ktorí sú v procese adaptácie. Personál sociálneho a zdravotného úseku sa snažil vytvárať obyvateľom rodinnú atmosféru, ako predpoklad rýchlej sociálnej adaptácie a zároveň spríjemnenie procesu starnutia klientov v zariadení.

Pri práci bol kladený dôraz na aktivizáciu a terapiu, ktorá sa uplatňuje pri individuálnych ako aj skupinových stretnutiach. Práca v priebehu dňa bola rozdelená do troch blokov.

V ranných hodinách prebiehala pohybovo – koncentračné cvičenie s dôrazom na precvičovanie horných a dolných končatín, krčnej a hrudnej chrbtice využívajúc pritom jednoduché pomôcky akými sú napr. loptičky, vrkoče, šatky a vrecúška. Účelom koncentračného cvičenia je primäť mozog, aby vedome spolupracoval na stanovenom zámere.

V odpoludňajších hodinách pokračuje práca s klientom skupinovou aktivizáciou a terapiou, ktorá vychádza z týždenného plánu aktivít, prihliadajúc na aktuálny stav a možností každého klienta.

Práca s klientom mala rozvíjajúcu tendenciu i v prvých troch mesiacoch roka. Počas zimných mesiacov sa využívali prvky hudby (tlieskanie, spievanie piesní, relaxácia pri hudbe a aromalampách)  a tiež rôzne výtvarné techniky (vyfarbovanie obrázkov, modelovanie z papierovej hmoty...). Niektoré aktivity boli zamerané na precvičovanie jemnej motoriky (práca s krepovým a novinovým papierom, lúskanie fazule, výroba predmetov a ozdôb z korálikov, šitie vrecúšok...). Spoločné chvíle trávili počúvaním povestí, biblických príbehov, diel slovenských autorov či pozeraním dokumentov o krásach nášho Slovenska. Na tieto voľnočasové aktivity počas chladnejších dní sa využívala aj reminiscenčná miestnosť, ktorá navodzovala príjemnú atmosféru pripomínajúcu domov. Klienti po týchto formách aktivít zvyknú nadviazať rozhovory a obohatiť ostatných zaujímavými diskusiami, ktoré sú naplnené ich skúsenosťami a postrehmi, ktoré životom získali. K oživovaniu spomienok tiež slúžili reminiscenčné kartičky a fotografie.

**12. Výsledky hospodárenia**

|  |  |
| --- | --- |
| Stav na jednotlivých účtoch | 99.015,71 EUR |
| Stav pokladne k 31. 03. 2019 | 8.936,64 EUR |
| *Príjmy:* | |
| Príspevok za služby na základe zmluvy | 82.130,34 EUR |
| Nájomné za nebytové priestory | 6.467,00 EUR |
|  |  |
| Príspevky od VÚC | 26.595,83 EUR |
| Príspevky od MPSVaR | 78.970,11 EUR |
| 2 % dane | 0,00 EUR |
| *Výdavky:* | |
| mzdy | 83.790,97 EUR |
| príspevok zamestnávateľa DDS | 365,20 EUR |
| odvody | 27.052,53 EUR |
| SF | 402,35 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom kultúrneho programu.

* Rozšíriť spoluprácu okrem Základnej školy v Sučanoch aj na Základné a Materské školy v blízkom okolí.

– Spolupracovať s Implementačnou Agentúrou MPSVR, Tatra Akadémiou v Prievidzi a organizáciou 3P – Projekt v Poprade.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 15. 04. 2020

……………………………………………….

Mgr. Denisa Dučová

štatutárny zástupca SED Sučany